ประกาศกรมการขนส่งทางบก เรื่อง กำหนดลักษณะของเครื่องหมาย และวิธีการติดหรือแสดงเครื่องหมายแสดงการใช้ก๊าซธรรมชาติอัดเป็นเชื้อเพลิงของรถตามกฎหมายว่าด้วยรถยนต์ พ.ศ. 2550

ประกาศกรมการขนส่งทางบก
ประกาศกรมการขนส่งทางบก
เรื่อง
กำหนดลักษณะของเครื่องหมาย และวิธีการติดหรือแสดงเครื่องหมาย
แสดงการใช้ก๊าซธรรมชาติอัดเป็นเชื้อเพลิงของรถตามกฎหมายว่าด้วยรถยนต์
พ.ศ.
๒๕๕๐
 

อาศัยอำนาจตามความในวรรคสองของข้อ ๑๑
แห่งกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง
พ.ศ. ๒๕๕๐ ออกตามความในพระราชบัญญัติรถยนต์ พ.ศ. ๒๕๒๒
อธิบดีกรมการขนส่งทางบกประกาศกำหนดลักษณะของเครื่องหมายและวิธีการติดหรือแสดงเครื่องหมายแสดงการใช้ก๊าซธรรมชาติอัดเป็นเชื้อเพลิงไว้
ดังต่อไปนี้

ข้อ ๑ เครื่องหมายแสดงการใช้ก๊าซธรรมชาติอัดเป็นเชื้อเพลิงให้เป็นไปตามแบบท้ายประกาศนี้

ข้อ ๒ การติดหรือแสดงเครื่องหมายแสดงการใช้ก๊าซธรรมชาติอัดเป็นเชื้อเพลิงให้ติดไว้ที่ด้านท้ายของตัวรถในลักษณะที่เห็นได้ชัดเจนขณะใช้รถ

ข้อ ๓ สำหรับรถที่ติดตั้งส่วนควบและเครื่องอุปกรณ์สำหรับใช้ก๊าซธรรมชาติอัดเป็นเชื้อเพลิงโดยผู้ติดตั้งที่เป็นผู้ผลิต
ซึ่งมีการกำหนดรหัสหรือรุ่นเป็นการเฉพาะ และได้ติดตัวอักษรตัวเลข
หรือสัญลักษณ์อื่นใดที่แสดงการใช้ก๊าซธรรมชาติอัดเป็นเชื้อเพลิงไว้ที่ด้านท้ายของตัวรถอย่างชัดเจนและถาวรแล้ว
ให้ได้รับการยกเว้นการติดเครื่องหมายตามข้อ ๑

ทั้งนี้ ตั้งแต่บัดนี้เป็นต้นไป[๑]


ประกาศ
ณ วันที่ ๕ พฤศจิกายน พ.ศ. ๒๕๕๐
ศิลปชัย
จารุเกษมรัตนะ
อธิบดีกรมการขนส่งทางบก
[เอกสารแนบท้าย]

๑.
แบบเครื่องหมายแสดงการใช้ก๊าซธรรมชาติอัดเป็นเชื้อเพลิง

(ดูข้อมูลจากภาพกฎหมาย)














วัชศักดิ์/ผู้จัดทำ
๕
กุมภาพันธ์ ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๒๐ ง/หน้า ๒๑/๒๙ มกราคม ๒๕๕๑